CELEX: 32010R1033
Language: et
Date: 2010-11-15 00:00:00
Title: Komisjoni määrus (EL) nr 1033/2010, 15. november 2010 , millega muudetakse määrust (EÜ) nr 1505/2006 seoses liikmesriikide aastaaruannetega lammaste ja kitsede identifitseerimise ja registreerimise raames läbi viidava kontrolli kohta  EMPs kohaldatav tekst

16.11.2010   
            
            
               ET
            
            
               Euroopa Liidu Teataja
            
            
               L 298/5
            
         KOMISJONI MÄÄRUS (EL) nr 1033/2010,
   15. november 2010,
   millega muudetakse määrust (EÜ) nr 1505/2006 seoses liikmesriikide aastaaruannetega lammaste ja kitsede identifitseerimise ja registreerimise raames läbi viidava kontrolli kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 2003. aasta määrust (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ, (1) eriti selle artikli 10 lõike 1 esimest lõiku ja teise lõigu punkti a,
   ning arvestades järgmist:
   
               (1)
            
            
               Komisjoni 11. oktoobri 2006. aasta määrusega (EÜ) nr 1505/2006, millega rakendatakse nõukogu määrust (EÜ) nr 21/2004 seoses lammaste ja kitsede identifitseerimise ja registreerimise raames läbi viidava kontrolli miinimumtasemega, (2) on sätestatud, et liikmesriigid kontrollivad, et loomapidajad järgiksid määruse (EÜ) nr 21/2004 nõudeid.
            
         
               (2)
            
            
               Lisaks on määruses (EÜ) nr 1505/2006 sätestatud, et liikmesriigid peavad esitama komisjonile igal aastal kõnealuse määruse lisas sätestatud näidisele vastava aruande eelmise inspekteerimisaasta kontrollide tulemuste kohta.
            
         
               (3)
            
            
               Aruandlusprotsessis tuleb koguda seatud eesmärgi suhtes piisavaid ja proportsionaalseid andmeid. Sihipärasemaks ja eesmärgikohasemaks aruandluseks tuleks lihtsustada teatavaid nõudeid ning ka määruse (EÜ) nr 1505/2006 lisas sätestatud näidist, et saada paremini asjakohast teavet kontrollide rakendamise kohta ja vältida tarbetut halduskoormust.
            
         
               (4)
            
            
               Seepärast tuleks määrust (EÜ) nr 1505/2006 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1505/2006 muudetakse järgmiselt.
   
               1)
            
            
               Artikli 7 punkt b asendatakse järgmisega:
               
                           „b)
                        
                        
                           kontrollitud majandite arv;”.
                        
                     
         
               2)
            
            
               Lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. november 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 5, 9.1.2004, lk 8.
   
      (2)  ELT L 280, 12.10.2006, lk 3.
   
      LISA
      Määruse (EÜ) nr 1505/2006 lisa asendatakse järgmisega:
      
         
            „LISA
            
               Lammaste ja kitsede kontrollimise tulemuste aruanne seoses nende loomade identifitseerimise ja registreerimise nõuetega, mis on sätestatud määruses (EÜ) nr 21/2004
            
            1.   Majandeid, loomi ja kontrolle käsitlev üldine teave
            
                        Majandite koguarv liikmesriigis aruandlusperioodiks oleva aasta alguses (1)
                        
                     
                     
                         
                     
                  
                        Aruandlusperioodiks oleva aasta jooksul kontrollitud majandite koguarv
                     
                     
                         
                     
                  
                        Registreeritud loomade koguarv liikmesriigis aruandlusperioodiks oleva aasta alguses (1)
                        
                     
                     
                         
                     
                  
                        Aruandlusperioodil majandites kontrollitud loomade koguarv (1)
                        
                     
                     
                         
                     
                  2.   Avastatud rikkumised
            
                        Rikkumisega seotud majandite arv
                     
                     
                         
                     
                  3.   Rakendatavad karistused
            
                        Karistuse saanud majandite arv”
                     
                     
                         
                     
                  
      
      
         (1)  Või riigi veterinaarstatistika muu kontrollkuupäev.